钦定古今图书集成/明伦汇编/氏族典/第152卷 > 袁继忠
## 钦定古今图书集成/明伦汇编/氏族典/第152卷 > 袁继忠

按《宋史袁继忠传》，“继忠，其先振武人，后徙并州。父进，
仕周为阶州防御使。继忠以父任补右班殿直。太祖
平泽、潞，讨并、汾，悉预攻战。乾德中，征蜀，隶大将刘廷
让麾下。既克蜀，知云安军，历嘉、蜀二州监军。开宝中，
伐广南，为先锋壕砦。广南平，以功迁供奉官，护隰州
白壁关屯兵，改天平军巡检。太宗即位，以为阁门祗”
候。契丹入代境，继忠率兵击走之，以功迁通事舍人，
护高阳关屯兵。绥州刺史李克宪偃蹇不奉诏，遣继
忠谕旨，竟率克宪入朝。迁西上阁门副使。诏率兵定
河西诸州，大破西人于葭芦州。迁引进副使，护定州

狐，下灵丘，平蔚州，师还，迁判四方馆事，领播州刺史。
淳化初，迁引进使，护镇、定、高阳关两路屯兵。三年，被
病，召赴阙，卒，年五十五。继忠长厚忠谨，士大夫多与
游，前后赐赉钜万计，悉以犒赏士卒，身死之日，家无
馀财，搢绅称之。子用成，雍熙初登进士第，至太常博
士。